የቱኒዝያ ስደተኞች በባህር በኩል ወደ ኢጣልያ ጠረፍ መጉረፋቸዉ አሁንም እንደቀጠለ ነዉ። በዚህም ጣልያን የአስቸኳይ ጊዜ ደምብ አስፍሮአል። በኢጣልያ ጠረፍ ጥበቃ ሃይል መግለጫ መሰረት ባለፈዉ ሌሊት ብቻ አንድ ሺህ ገደማ የሚጠጉ ስደተኞች ላፓዱዛ ደሴት ደርሰዋል።
ቀደም ባሉት ቀናት ቢያንስ ሶስት ሹህ ገደማ የሚጠጉ የቱኒዝያ ተወላጆች ከስፍኣራዉ መግባታቸዉ አይዘነጋም። የጣልያን ባለስልጣናት የስደተኛዉ መጉረፍ በሚቀጥሉት ቀናትም እንደሚቀጥል ይጠብቃሉ። የሮማ መንግስት ካቢኔ በበኩሉ የጉዳዩን አሳሳቢነት በማጤን የአስቸኳይ ጊዜ ደምብ አስፍኖአል። የኢጣልያ ጠረፍ ጠባቂ ሃይል በመርከቦችና በአዉሮፕላኖች አማካይነት ተጨማሪ ጀልባዎችን ለማግኘት በባህሩ ላይ ፍለጋ እያደረገ ነዉ።
አዜብ ታደሰ
መስፍን መኮንን